**Smart farmer ต้นแบบ ไร่นาสวนผสม**



นางหนูเที่ยง รังมาตย์

เกษตรกรต้นแบบสาขาไร่นาสวนผสม

ที่อยู่ : 183 หมู่ 1 ตำบลโพธิ์ไทร อำเภอป่าติ้ว จังหวัดยโสธร
โทร. 062-839-6507

**จุดเริ่มต้นอาชีพเกษตรกร**

 - นางหนูเที่ยง รังมาตย์ ทำการเกษตรแบบไร่นาสวนผสม เดิมประกอบอาชีพทำนาอย่างเดียวแต่ต่อมาได้เข้ารับการอบรมจากหน่วยงานราชการของกรมส่งเสริมการเกษตรได้รับความรู้ถึงการทำการเกษตรแบบไร่นาสวนผสมซึ่งลดความเสี่ยงในกระประกอบอาชีพได้มาก เพราะไม่ต้องพึ่งพารายได้จากการทำการเกษตรเพียงการทำนาเพียงอย่างเดียว และได้ศึกษาเกี่ยวกับตลาดสินค้าเกี่ยวกับเกษตรอินทรีย์ เพื่อพัฒนาสินค้าเกษตรและราคาให้สูงขึ้น ได้ศึกษาการทำน้ำหมัก ปุ๋ยหมัก ปลูกพืชปุ๋ยสด สารไล่แมลง และสารชีวภัณฑ์ เพื่อก้าวเข้าสู่การทำนาด้วยระบบเกษตรอินทรีย์และการทำการเกษตรแบบไร่นาสวนผสม โดยเป็นการปรับแนวคิดของตนเอง เพื่อพัฒนาไปสู่ระบบอินทรีย์แบบถาวร

**การเรียนรู้จากการทดลอง**

 จากการเรียนรู้ที่ผ่านมาจึงได้ศึกษาหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช และได้น้อมนำหลักปรัชญานี้มาใช้ในการดำเนินชีวิตประจำวัน เพื่อให้สามารถพึ่งพาตนเองได้ ซึ่งมีความคิดว่าควรมีการปลูกพืชหลายๆอย่างในพื้นที่เดียวกันและปรับเปลี่ยนแนวคิด ลด ละ เลิก การใช้สารเคมีในการทำการเกษตร เช่นการทำนา เลี้ยงโค เลี้ยงไก่ เลี้ยงปลา แบ่งพื้นที่ตามหลักทฤษฎีใหม่ มีแนวคิดเพื่อให้มีรายได้ ทั้งรายได้รายวัน รายสัปดาห์ รานเดือน และรายปี โดยเริ่มจากการทำไร่นาสวนผสม ทดลองปลูกในพื้นที่น้อยก่อน โดยเริ่มทำการปลูกในพื้นที่ 1 ไร่รอบบริเวณคันบ่อ มีกิจกรรมการปลูกพืชยังไม่มาก เช่น มะละกอ มะนาว กล้วยและพืชผักสวนครัวต่างๆ ได้ผลดีมาก มีรายได้ทุกวัน จึงขยายพื้นที่ปลูกเป็น 17 ไร่ 2 งาน การบริหารจัดการพื้นที่ โดยการแบ่งพื้นที่ 17 ไร่ ปลูกข้าว 15 ไร่ ขุดสระ 1ไร่ ปลูกพืชผสมผสาน 1 ไร่ ที่อยู่อาศัย โรงเรือน เลี้ยงสัตว์ 2 งาน โดยยังยึดหลักและแนวคิดว่าการปลูกพืชหลายชนิด และมีกิจกรรมอย่างอื่นเพิ่ม มีการเกื้อกูลซึ่งกันและกันภายในแปลง ทำให้มีความเสี่ยงน้อย เป็นการสร้างภูมิคุ้มกันที่ดีให้กับตัวเอง สิ่งที่สำคัญในการนำปรัชญานี้มาใช้คือ “การที่เราได้พึ่งพาตัวเองอย่างยั่งยืน และมีความคิดว่า การที่เราอาศัยธรรมชาติ ได้ให้อะไรกับธรรมชาติ และสักวันธรรมชาติจะให้สิ่งตอบแทนที่ดีกับเราเช่นกัน ”

**บทเรียนของความสำเร็จ**

ปัจจัยความสำเร็จในการประกอบอาชีพการเกษตร ของ Smart Farmer ต้นแบบ

 1.การใช้นวัตกรรมหรือเทคโนโลยีการผลิตหรือมีหารปรับปรุงวิธีการผลิต คือได้น้อมนำหลักปรัชญาเศรษฐกิจพอเพียง ทฤษฎีใหม่เพื่อเป็นแนวทางและแนวคิด สร้างนวัตกรรม แนวคิดใหม่ๆคือการวางแผนในการทำเกษตรให้เกิดระบบในแปลงงาน ให้มีอยู่มีกินมีใช้ สร้างรายได้ ใช้หลักภูมิปัญญาท้องถิ่นดั้งเดิมที่มีอยู่เชื่อมโยงพัฒนาเกษตรแผนใหม่ประยุกต์ใช้ในแปลงการเกษตร ปลูกพืชที่มีความหลากหลาย 3 ระดับ ให้สามารถเกื้อกูลกันได้

 2.การนำนวัตกรรม หรือการประยุกต์ใช้เทคโนโลยี มาใช้ในกระบวนการผลิตให้มีประสิทธิภาพและเกิดผลการบริหารจัดการพื้นที่ โดยการแบ่งพื้นที่ 17 ไร่ ปลูกข้าว 15 ไร่ ขุดสระ 1ไร่ ปลูกพืชผสมผสาน 1 ไร่

ที่อยู่อาศัย โรงเรือน เลี้ยงสัตว์ 2 ไร่ ก่อเกิดระบบในแปลง ทำให้เกิดความเหมาะสมและสะดวกมีประสิทธิภาพการวางแผนผังแปลง วางระบบน้ำในแปลง

**การสรุปความรู้ (knowledge Assets) คือปัจจัยที่ทำให้การทำงานนั้นประสบความสำเร็จ**

1. เข้ารับรองการอบรม จากหน่วยงานต่างๆ เช่นหน่วยงานของกระทรวงเกษตรและสหกรณ์
2. ทดลองปฏิบัติจริง นำความรู้ที่ได้รับจากการอบรมมาปรับใช้ในพื้นที่
3. ศึกษาดูงาน จากแหล่งต่างๆ เพื่อนำมาประยุกต์ในการประกอบอาชีพ เช่น การทำปุ๋ยอินทรีย์ และน้ำหมักชีวภาพสำหรับเพิ่มผลผลิต
4. การผสมผสานความรู้วิชาการที่ได้รับการอบรมกับภูมิปัญญาท้องถิ่น เช่น การน้ำหมักชีวภาพโดยการหมักที่นำวัสดุมาใส่รวมกันในกระสอบมัดให้แน่นแล้วแช่ด้วยน้ำผสมกากน้ำตาล
5. มีการวางแผนการผลิตพืชรายปี

**แก่นความรู้ (Core competence) คือสมรรถนะหลักที่ทำให้การทำงานประสบความสำเร็จ**

1. เข้ารับรองการอบรม
2. ทดลองปฏิบัติจริง
3. ศึกษาดูงาน
4. การผสมผสานความรู้วิชาการที่ได้รับการอบรมกับภูมิปัญญาท้องถิ่น
5. การวางแผนการผลิต

**กลยุทธ์ที่ใช้ในการแก้ปัญหา (Tactics)**

 การเรียนรู้ด้วยตนเองและเครือข่ายแล้วนำมาปรับใช้ในพื้นที่ตามความเหมาะสม

กฎระเบียบ/ แนวคิดทฤษฎีที่เกี่ยวข้องกับการทำงาน (Theory)

 หลักปรัชญาเศรษฐกิจพอเพียง และการจัดสรรพื้นที่ให้ได้ประโยชน์สูงสุด

**รายชื่อผู้ร่วมถอดบทเรียน**

* นายประมวล อักษร เกษตรอำเภอป่าติ้ว
* นางจุฑามาศ คำสุนทร นักวิชาการส่งเสริมการเกษตรชำนาญการ
* นายสมยศ แสงวงค์ นักวิชาการส่งเสริมการเกษตรปฏิบัติการ
* นางสาวดวงใจ ประกอบสันต์ นักวิชาการส่งเสริมการเกษตรปฏิบัติการ